Soga om Torgils og Havlide

Soga om Torgils og Havlide (norrønt Þorgils saga ok Hafliða) er en islandsk samtidssaga som inngår som en del av den større Sturlunga saga, som skildrer den borgerkrigslignende perioden i islandsk historie som kalles Sturlungatiden. Sagaen forteller om høvdingene Havlide Måsson og Torgils Oddason og om striden mellom dem i årene 1117–21, og er trolig skrevet tidlig på 1200-tallet,Torgils og Havlides saga i Store norske leksikon men muligens også så tidlig som 1180 eller så sent som 1237, etter biskop Magnús Gissurarsons død.Jónas Kristjánsson. Eddas and sagas, Iceland's Medieval Literature. Translated by Peter Foote. Hið íslenska bókmenntafélag, 2007. ISBN 978-9979-66-120-5

Striden oppsto som følge av ugjerninger utført av Már, som var en frende av Havlide, og den utviklet seg med flere drap, og med at Torgils dømmes fredløs på tinget. I motsetning til i de fleste islendingesagaene forsones de to partene, etter initiativ fra biskopen Kjetil.Finnur Jónsson. Den oldnorske og oldislandske litteraturs historie; bind 2. København, 1898/1923 Sagaen gir inntrykk av å være en «lærebok», et exemplum i hvordan konflikter kan løses fredelig.Fredrik Paasche. Norsk litteraturhistorie. Bind 1: Norges og Islands litteratur indtil utgangen av middelalderen. Aschehoug, 1924. Sagaen er også kjent for det tiende kapittelets skildring av Yngvild Tordardotters bryllup på Reykjahólar i 1119, hvor det florerer med spottevers og som også gir mange eksempler på levende bruk av saga og kvad, og som av den grunn har stått sentralt i den litteraturhistoriske diskusjonen om muntlig sagatradisjon på Island.Resonnement fra innledningen til sagaen i samleverket Sagalitteraturen, 1984

Teksten er for det meste bevart i yngre papiravskrifter av Sturlunga saga, og for den siste delens vedkommende også i et eldre pergament, AM122A. Sagaen er oversatt til nynorsk av Jan Ragnar Hagland i 1979.skandinaviske-oversaettelser.netSoga om Torgils og Havlide. Omsett av Jan Ragnar Hagland. Samlaget, 1979.  (Norrøne bokverk ; 47). ISBN 82-521-0924-1. Gjenutgitt 1984 i bd 3 av Sagalitteraturen. ISBN 82-521-2423-2

 Referanser 

Eksterne lenker
 heimskringla.no, dansk fulltekst

Kategori:Islendingesagaer